**DRUŠTVO 15.04**

Zadatak: pročitaj ovaj tekst, a onda razgovaraj s roditeljima/udomiteljima o njihovom životu kad su bili tvojih godina. Zamoli ih da ti ispričaju kako su oni živjeli. Usporedi njihov i svoj način života. Ne moraš ovo prepisivati u bilježnicu

**Novija povijest Međimurja**

Nakon Drugog svjetskog rata (1939.-1945.) Međimurje je bilo sastavni dio Jugoslavije.

Obnavljalo se sve što je bilo razrušeno u ratu. Popravljaju se oštećene kuće i grade nove. Grade se i nove škole, bolnice, tvornice

Vladalo je veliko siromaštvo. Nedostajalo je hrane, odjeće, obuće, sapuna…

Zdravstvene prilike su bile vrlo teške. Ljudi su se koristili vodom iz bunara, a zahodi su se nalazili izvan kuća. Bile su raširene različite zarazne bolesti.

Ljudi nisu znali pisati ni čitati pa su se organizirali tečajevi. Za djecu se uvode osnovne škole. Ako bi djeca neopravdano izostala iz škole, bili bi kažnjeni njihovi roditelji. Kazne su bile novčane ili radne (morali bi raditi oko škole onoliko dana koliko je dijete izostalo iz škole).

Potkraj 20. stoljeća raspala se Jugoslavija. To se nije dogodilo mirnim putem već Domovinskim ratom.

Međimurje je dio Hrvatske u kojem se nije vodio rat, ali su Međimurci sudjelovali u ratu.